Muzium Mat Sator

Muzium Mat Sator (Boros Melayu: Muzium Mat Sator) nopo nga iso muzium id Kampung Kepayan Laid id Watas Tambunan, Sabah, Malaysia. Pinungaranan iti montok ngaran do tutumanud om luguan leftenan Mat Salleh, i Mat Sator. Poinladsong o muzium diti lobi kuang 122 meter mantad kinoyonon Kubu Mat Salleh.

 Sajara 
Winonsoi o muzium diti id kinoyonon bagas kubus tapangkal di mat Sator sabaagi momuhondom do di luguan leftenan Mat Salleh, i Mat Sator i mingoos montok mongumolig Kubu Mat Salleh id Tibabar maamaso konflik sumaap do Syarikat Berpiagam Borneo Utara. Kubu diti nopo nga poinladsong id koibutan do Kubu Mat Salleh, miinsomok do bawang i pinungaranan do Sunsuron. Kubu Mat Sator nopo nga insaru tombuluyon do sawo di Mat Salleh, i Dang Bandang om kohompit nogi i Mat Salleh sondii. Sawo dau di olunggui nopo nga noroitan do mogiigion id kinoyonon dii do kikuasa ghaib i milo monimban nunu-nunu linsou luang kumaa 'pomosuon pamatai' toi ko' pomosuon toomod i notumbayaan do minongumolig do korotuan kubu dii kohompit no Kubu Mat Salleh. Soira nakalantoi o British montok momirumbak do kubu di lobi tokoro id Kampung Piasau, Toboh om Kalansatan, norumbak o kubu Mat Sator di 21 Milatok 1900. Maya do konflik dii, Mat Salleh miampai 1,000 tulun sandad Dusun om 300 tulun Bajau nopo nga napatai di 31 Milatok 1900 miampai norumbak tomod o kubu dii gama do pomobodilan potilombus. Hali pia miagal dii, noumolig i Mat Sator om antakan di 28 Ngiop 1900, minonimung yolo do lobi kuang 300-400 tutumanud om kinumaa id koibutan montok manangod do tionon do British id Kudat. Sundung pia nakaanu minanangod do kinyonon dii, au alaid, sinangod kaagu yolo do sangod ponuli mantad British om napatai i Mat Sator id pisangadan diti. Muzium maamaso i winonsoi id kinoyonon bagas kubu dau nopo nga nukaban om nokohimagon di Timbalan Luguan Montiri Joseph Pairin Kitingan maamaso 3 Madas 2017 id siriba do sokodung Jabatan Muzium Sabah.

 Kowoowoyoon 
Muzium diti nopo nga popokito mogikaakawo gambal om mogikaakawo tinunturu songkinoyonon miampai sampel kawo poring mantad do Watas Tambunan. Boogian labus bongunan nopo nga ninlumisan momoguno do replika tagung koubasanan. Gambar artis om atlit ikonik Sabah (kohompit no i tiagak Gabuh Piging), songulun ponorjun tolu mantad Tambunan i mongobi do Borneo Koibutan id suang do Sipoot Olimpik Timpu Talasu 1956 id Melbourne, Australia nogi nga pokitonon.

 Intangai nogi 

 Katayadan do muzium id Malaysia

 Sukuon 

Kategori:Muzium i nokohimagon di 2017 id Malaysia
Kategori:Muzium i nokohimagon di 2017
Kategori:Muzium id Sabah
Kategori:Watas Tambunan